Verið er að byggja bílastæðahús neðanjarðar við Tónlistar - og ráðstefnuhúsið Hörpu . Um mikið mannvirki er að ræða enda mun bílakjallarinn verða á tveimur hæðum og rúma 545 bíla . Áætlanir gera ráð fyrir að í mannvirkið fari um 24.000 m 3 af steypu , 2.350 tonn af stáli og 18.600 m 2 af kúluplötum . Mannvirkið er byggt sunnan megin við Hörpu og stendur við sjóinn . Sjór mun því síast inn um jarðveginn og ýta upp undir bygginguna og því er mikilvægt að nýta þær aðferðir sem gefast til að þyngja mannvirkið . Ankeri eru notuð til að halda byggingunni niðri ásamt jarðvegsfyllingu sem sett er milli neðstu botnplötu mannvirkisins og neðstu akstursplötu þess . Ankerin sem eru 500 talsins eru 12 til 17 metra löng . Þau voru steypt niður í borholur undir neðri botnplötu bílageymslunnar . Staða framkvæmda er nú þannig að búið er að steypa botnplötuna að mestu . Þegar er búið að reisa 3.000 m 2 af hvorri hæð bílalastæðahússins . Nú er verið að keyra inn fyllinguna , sem notuð er til að þyngja neðstu botnplötuna en fyllingin er alls um 12.000 m 3 . Við flutningana eru notaðar stórvirkar vinnuvélar eins og sjá má á mynd . Framkvæmdir við innakstursleiðina er einnig í gangi en keyrt verður inn frá Kalkofnsvegi . Reikna má með að rúmlega helmingi framkvæmda sé lokið en bílkjallarinn verður tekinn í notkun vorið 2011 um leið og Harpan .